নাম প্রকাশে অনিচ্ছুক এক প্রবীন গ্রামবাসী বলেন, “বাগবাড়ি এই খাল আমাদের আর্শিবাদ। নানাভাবে এই খাল থেকে আমরা উপকৃত হচ্ছিলাম। কিন্তু তা যেভাবে হত্যা করা হচ্ছে, এর পরিনাম ভালো নয়। খালটি বন্ধ করে গ্রামের শান্তি কেড়ে নেয়া হচ্ছে। খালের একটি অংশ দখল করে ভবন নির্মাণের কথা স্বীকার করে পঞ্চসার ইউনিয়ন সহকারী ভূমি কর্মকর্তা মোঃ নজরুল ইসলাম বলেন, “একাধিক বার খাল দখল করে ভবন নির্মান করছেন নাসির হোসেন। কাজ বন্ধ করে খালের অংশ ভেঙ্গে ফেলার নিদের্শ দেয়া হলেও তিনি কোন কথা শুনছেন না বরং আমাদের সাথে কাজ বন্ধ রাখার কথা বলে আবার আমরা চলে আসলে কাজ শুরু করে দেয়। ” অন্যদিকে নাসির হোসেন দখলের অভিযোগ অস্বীকার করে বলেন, ‘আমার নিজের জমিতিতেই ভবন নির্মাণ করছি।’